Úradný vestník L 240 , 07/09/2002 S. 0063 - 0064



Rozhodnutie Komisie z 5. septembra 2002, ktoré stanovuje opatrenia pre porovnávacie pokusy a testy spoločenstva na množiteľskom materiále okrasných rastlín na základe smernice Rady 98/56/ES (oznámené pod číslom dokumentu C(2002) 3300) (Text s významom pre EHP) (2002/744/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 98/56/ES z 20. júla 1998 o odbyte množiteľského materiálu okrasných rastlín [1], najmä na jej článok 14 ods. 2 a 4, keďže: (1) Smernica 98/56/ES ustanovuje potrebné opatrenia, ktoré má vykonať Komisia pre porovnávacie pokusy a testy spoločenstva na množiteľskom materiále. (2) By sa malo zaistiť zodpovedajúce zastúpenie vzoriek zahrnutých v pokusoch a testoch, prinajmenšom pre určité vybrané rastliny. (3) Členské štáty by sa mali zúčastňovať na porovnávacích pokusoch a testoch spoločenstva, pokiaľ sa na ich územiach zvyčajne rozmnožujú alebo obchodujú osivá príslušných rastlín, aby sa zaistila možnosť vyvodiť z toho náležité závery. (4) V rámci Stáleho výboru pre množiteľský materiál okrasných rastlín sa vykonali technické opatrenia pre vykonávanie pokusov a testov. (5) Na rozmnožovacom materiále pozberanom v roku 2002 by sa mali vykonávať od roku 2002 do roku 2005 porovnávacie pokusy a testy spoločenstva, pričom taktiež by sa mali stanoviť podrobnosti takýchto pokusov a testov. (6) Pre porovnávacie pokusy a testy spoločenstva trvajúce viac ako jeden rok by Komisia mala schváliť časti pokusov a testov nasledujúce po prvom roku bez ďalšieho odvolávania sa na Stály výbor pre množiteľský materiál okrasných rastlín za podmienky, že potrebné prídely prostriedkov sú k dispozícii. (7) Opatrenia ustanovené v tomto rozhodnutí sú v súlade so stanoviskom Stáleho výboru pre množiteľský materiál okrasných rastlín, PRIJALA TOTO ROZHODNUTIE: Článok 1 Porovnávacie pokusy a testy spoločenstva sa vykonajú od roku 2002 do roku 2005 na množiteľskom materiále rastlín uvedených v prílohe. Najvyššie náklady na pokusy a testy na roky 2002 a 2003 sú stanovené v prílohe. Článok 2 Všetky členské štáty sa zúčastňujú na porovnávacích pokusoch a testoch spoločenstva, pokiaľ osivá a množiteľský materiál rastlín uvedených v prílohe sa zvyčajne množí alebo sa s ním obchoduje na ich území. Článok 3 Na základe dostupnosti rozpočtových prostriedkov môže Komisia rozhodnúť o pokračovaní pokusov a testov stanovených v prílohe aj v rokoch 2004 a 2005. Najvyššie náklady na pokusy a testy, v ktorých sa na tomto základe bude pokračovať, nepresiahnu čiastku uvedenú v prílohe. Článok 4 Toto rozhodnutie je adresované členským štátom. V Bruseli 5. septembra 2002 Za Komisiu David Byrne člen Komisie [1] Ú. v. ES L 226, 13.8.1998, s. 16. -------------------------------------------------- PRÍLOHA Pokusy a testy, ktoré sa majú vykonávať v roku 2002: Druhy | Zodpovedný orgán | Hodnotené podmienky | Počet vzoriek | Náklady (v eurách) | Cibule kvetov (Narcissus) | BKD Lisse (NL) | Pravosť a čistota odrody (na poli) a zdravotný stav rastliny (v laboratóriu) | 80 | 42800 | Celkové náklady | 42800 | Pokusy a testy, ktoré sa majú vykonávať v roku 2003: Druhy | Zodpovedný orgán | Hodnotené podmienky | Počet vzoriek | Náklady (v eurách) | Okrasné rastliny rozmnožované semenami: | NAKT Roelofarendsveen (NL) | Pravosť a čistota odrody (na poli) Vonkajšia kvalita semien (v laboratóriu) | 80 | 37000 | Cibule kvetov (Narcissus) | BKD Lisse (NL) | Pravosť a čistota odrody (na poli) a zdravotný rastliny (v laboratóriu) | 80 | 21400 | Okrasné rastliny Chamaecy-paris Ligustrum vulgare Euphorbia fulgens | NAKT Roelofarendsveen (NL) | Pravosť a čistota odrody | 20 | 12400 | Zdravotný stav rastliny (na poli) | 40 | Zdravotný stav rastliny (v laboratóriu) | 20 | Celkové náklady | 70800 | Druhy | Zodpovedná inštitúcia | Hodnotené podmienky | Počet vzoriek | Náklady | Okrasné rastliny Chamaecy-paris Ligustrum vulgare Euphorbia fulgens | NAKT Roelofarendsveen (NL) | Pravosť a čistota odrody | 40 | 3700 | Zdravotný stav rastliny (na poli) | 40 | Zdravotný stav rastliny (v laboratóriu) | 20 | Cibule kvetov (Narcissus) | BKD Lisse (NL) | Pravosť a čistota odrody (na poli) a zdravotný rastliny (v laboratóriu) | 80 | 21400 | Celkové náklady | 25100 | Druhy | Zodpovedný orgán | Hodnotené podmienky | Počet vzoriek | Náklady (v eurách) | Okrasné rastliny Chamaecy-paris Ligustrum vulgare Euphorbia fulgens | NAKT Roelofarendsveen (NL) | Pravosť a čistota odrody | 40 | 33600 | Zdravotný stav rastliny (na poli) | 40 | Zdravotný stav rastliny (v laboratóriu) | 20 | Celkové náklady | 33600 | --------------------------------------------------